recursal/SuperWikiNEXT-32B huggingface dataset:
**مولوی مطیع الحق خالص** (پیدائش ;1961ء) افغان طالبان کے رہنما اور قطر دفتر میں مذاکراتی ٹیم کے رکن ہیں۔

ابتدائی زندگی اور تعلیم
-----------------------

وہ 1961 ءمیں افغانستان کے صوبے ننگرہار کے ضلع خوگیانی کے نکر خیل گاؤں میں پیدا ہوئے۔ وہ ایک مشہور افغان جہاد کمانڈر محمد یونس خالص کا بیٹا ہے۔ ابتدائی دینی تعلیم اپنے والد سے حاصل کرنے کے بعد 1978 میں پاکستان ہجرت کی اور خیبر پختونخوا کے مختلف مدارس میں تعلیم حاصل کی۔ 1988 میں انھوں نے اسلامک یونیورسٹی آف مدینہ سے اسلامی قانون میں بیچلر کی ڈگری حاصل کی اور لاہور ، پاکستان کی پنجاب یونیورسٹی سے اسلامیات میں ماسٹر کی ڈگری حاصل کی۔ 1990 سے 1991 تک جامعہ امداد العلوم اسلامیہ پشاور میں حدیث کی تعلیم حاصل کی۔ وہ حافظ قرآن بھی ہیں 

وہ اور ان کے بھائی انوار الحق مجاہد ایک گروپ کی قیادت کر رہے ہےجسے *تورا بورا ملٹری فرنٹ* کہا جاتا ہے۔

حوالہ جات
---------

 

1. ↑  "Brief Introduction of Members of the Negotiating Team of the Islamic Emirate of Afghanistan – Islamic Emirate of Afghanistan"۔ 18 اگست 2021 میں اصل سے آرکائیو شدہ۔ اخذ شدہ بتاریخ 16 اگست 2021  الوسيط `|url-status=` تم تجاهله (معاونت)
2. ↑  "Khales, Mati ul-Haq Mawlawi"
**مسندابو داؤد الطیالسی** اہلسنت والجماعت کی احادیث کی کتابوں میں سے ایک حدیث کی کتاب ہے جسے مسند الطیالسی بھی کہا جاتا ہے۔  

مسند ابو داؤد الطیالسی کو محدث یونس بن حبیب نے مرتب کیا ہے، جنھوں نے اسے اپنے شیخ سليمان بن داؤد الطيالسی۔ (133ھ-204ھ، 750 ء- 819ء) کی سند سے روایت کیا ہے اور اس میں ابوداؤد الطیالسی کے علاوہ چند احادیث بھی نقل کی ہیں۔  

ابوداؤد الطیالسی (طیالسہ اس سبز چادر کو کہتے ہیں جسے علما و مشائخ پہنتے ہیں)مُحدِّث، حافظ حدیث اور فارسی الاصل تھے۔ جو بصرہ میں رہتے تھے۔ یہ امام ابو داؤد سے مختلف ہیں جو صاحب سنن ابو داؤد ہیں  

*دائرۃ المعارف* حیدرآباد، دکن نے سنہ 1332ھ میں اسے شائع کیا ہے، مسند کی ترتیب پرجمع کی گئی ہے، صحابہ کی مرویات علاحدہ علاحدہ ہیں، اب ابواب فقہ کی ترتیب سے بھی چھپ گئی ہے، اس میں بعض ایسی احادیث ہیں جواور کتابوں میں نہیں ملتیں، اس پہلو سے یہ کتاب بہت اہمیت کی حامل ہے۔روایت کردہ احادیث کی کل تعداد تقریباً 2882 ہے۔  

احادیث کو صحابہ میں سے ان کے راویوں کے مراتب کےمطابق ترتیب دیا گیا ہے اور ہر مسند ان احادیث کو جمع کرتا ہے جو کسی خاص صحابی نے روایت کی ہیں۔ مرتب نے کتاب کا آغاز عشرہ مبشرہ کی روایتوں سے کیا۔ اور صحابیات کی مسندوں کو رسول اللہ ﷺ کی بیٹی فاطمہ الزہراء کی مسند سے شروع کیا۔ اس کتاب کے علاوہ بھی ان کی تصنیفات ہیں ان کے بارے کہا جاتا ہے کہ انھیں 40000 احادیث یاد تھیں۔

حوالہ جات
---------

1. ↑  الموسوعة العربية العالمية  آرکائیو شدہ (Date missing) بذریعہ mawsoah.net (Error: unknown archive URL)
2. ↑  الرسالہ المستطرفہ، مؤلف: أبو عبد اللہ جعفر الكتانی، ناشر: دار البشائر الإسلامیہ
**کوسے باھر مصطفیٰ پاشا**، عثمانی وزیر اعظم تھے۔ ان کے لقب کوسے کا مطلب"بغیر ڈاڑھی والے" ہے۔ وہ اپنے آبائی شہر چورلو کی وجہ سے **چورلولو باھرمصطفی پاشا** کے نام سے مشہور تھے۔ وزیر اعظم بننے سے پہلے سے وہ شاہی اصطبلوں کے نگران تھے۔

پہلی مدت
--------

سلطان محمود اول نے انہیں 1 جولائی 1752 کو وزیر اعظم مقرر کیا تھا۔ لیکن 14 دسمبر 1974 کو سلطان کا انتقال ہو گیا۔ نئے سلطان عثمان ثالث نے کوسے باھر مصطفیٰ پاشا کو 17 فروری 1755 کو عہدے سے برطرف کر دیا۔ اس کو میڈیلی ( لیسبوس ، اب ایک یونانی جزیرہ) میں جلاوطن کر دیا گیا بعد میں اسے موریہ(اب یونان کا حصہ ) منتقل کر دیا گیا۔

دوسری مدت
---------

وزیر اعظم کی حیثیت سے ان کی دوسری میعاد کافی مختصر تھی۔ انہیں 30 اپریل 1756 کو مقرر کیا گیا اور 3 دسمبر 1756 کو انہیں برخاست کر دیا گیا ۔ انہیں روڈس (اب ایک یونانی جزیرے) پر جلاوطن کر دیا گیا لیکن نئے وزیر اعظم کوجا راغب پاشا، کوسے باھر مصطفی پاشا کے دوست تھے۔ انہوں نے اسے میدیلی اور ایغریبوز( ایوبویا ، اب ایک یونانی جزیرہ) میں مختلف عہدوں پر تعینات کیا۔ 11 جون 1758 کو انہیں مصر کا والی مقرر کیا گیا ، اس عہدے پر وہ سن 1762 تک برقرار رہے۔ اگرچہ پھر انہیں حلب (اب شام میں ) کی گورنری کے عہدے پر مقرر کیا گیا لیکن انہوں نے حلب جانے سے انکار کر دیا۔

تیسری مدت
---------

وزیر اعظم کی حیثیت سے ان کی آخری مدت مصطفی ثالث کے دور میں 1 نومبر 1763 کو شروع ہوئی۔ تاہم ان پر بدعنوانی کا الزام لگایا گیا۔ اس وجہ سے انہیں 30 مارچ 1765 کو برطرف کر دیا گیا تھا۔ اگلے ہی ماہ اس کو میدیلی میں پھانسی دے دی گئی۔

حوالہ جات
---------



1. 1 2 3  Ayhan Buz:*Osmanlı Sadrazamları*, آئی ایس بی این 978-975-254-278-5

, p.239–242
پروفیسر عبد القیوم ماہر تعلیم اورمحقق تھے۔وہ 1909ء کو لاہور میں پیدا ہوئے۔پروفیسر صاحب نے ابتدائی عمر میں قرآن مجید ناظرہ پڑھنے کے بعد اپنی تعلیم کا آغاز منشی فاضل کے امتحان سےکیا۔ 1934ء میں اوری اینٹل کالج سے ایم عربی کا امتحان پاس کیا۔اور پھر آپ نے 1939ء سے لے کر 1968ء تک تقریبا تیس سال کا عرصہ مختلف کالجز میں عربی زبان و ادب کی تدریس اور تحقیق میں صرف کیا۔علمی زندگی کے ساتھ ساتھ ان کی توجہ محبت اور خدمت کا مرکز کالج کی سرگرمیاں ، مقالات نویسی اور مسجد مبارک تھی جس کی وہ بے لوث خدمت کرتے رہے۔اور مختلف ادوار میں انھوں نے علمی و تحقیقی مقالات بھی تحریر کیے۔پروفیسر صاحب تقریباً دس سال تک جامعہ پنجاب کی عربک اینڈ پرشین سوسائٹی کے سیکرٹری رہے اور انھوں نے متعد کانفرنسوں میں اعلیٰ تخلیقی و تحقیقی مقالات پیش کیے۔اور لسان العرب کا ایسا اشاریہ تیار کیا جسے اندروں و بیرون ملک کے ماہرین نے بےحد سراہا۔ ۔ کتاب’’ مقالات پروفیسر عبد القیوم ‘‘ پروفیسر عبد القیوم ﷫ کے تحریر کردہ علمی و تحقیقی مقالات کا مجموعہ ہے۔ان مضامین کو موصوف نے خودہی مرتب کرنے کا آغاز کیا تھا لیکن زندگی نے وفا نہ کی آپ چار ماہ بستر پر گزار کر 8 ستمبر 1989ء کو اپنے خالق حقیقی سے جاملے۔بعد ازاں ان کے بیٹے میجر زبیر قیوم بٹ کے شوق و تعاون سے پروفیسر موصوف کے شاگرد ڈاکٹر محمودالحسن عارف نے پروفیسر مرحوم کے بکھرے ہوئے مضامین اور بعض غیر مطبوعہ مقالات کو دو جلدوں میں مرتب کیا۔ایک جلد علمی و تحقیقی مقالات اور دو سری جلد عام مضامین و خطابت پر مشتمل ہے،

حوالہ جات
---------

1. ↑  "پروفیسر عبدالقیوم حیات و خدمات"۔ jang.com.pk۔ اخذ شدہ بتاریخ 16 دسمبر 2023
سابق صدر پاکستان، ذو الفقار علی بھٹو نے 1972ءمیں ریڈیو پاکستان کو ایک آرڈیننس کے تحت کارپوریشن بنایا۔

پی بی سی ہیڈکوارٹرز اسلام آباد کی بلڈنگ کا سنگ بنیاد سابق صدر جناب ذو الفقارعلی بھٹو نے27اپریل 1972ءکورکھا۔

21 اپریل 1973ء : نئے آئین کی تشکیل اور 1973ءمیں نفاذ کے بعد پارلیمنٹ نے پی بی سی ایکٹ 1973ءمنظور کر لیا

سمندر پار پاکستانیوں کے لیے عالمی سروس کا افتتاح ہوا۔

1974ء : خیرپور میں ایک سوکلوواٹ ٹرانسمیٹر کا سنگ بنیاد رکھا گیا۔

18 اگست 1975ء : بہاولپور میں 10 کلوواٹ میڈیم ویو ٹرانسمیٹر کے ریڈیو اسٹیشن کا افتتاح ہوا۔

1977ء : پاکستان براڈکاسٹنگ کارپوریشن کے مرکزی نشریاتی یونٹ اسلام آباد کے لیے ایک ہزار کلوواٹ میڈیم ویو ٹرانسمیٹر کے ساتھ نئے تعمیر شدہ نیشنل براڈکاسٹنگ ہاوس اسلام آباد میں افتتاح ہوا۔

1977ء : گلگت میں 250 واٹ میڈیم ویو ٹرانسمیٹر کے ساتھ ریڈیو اسٹیشن کا افتتاح ہوا۔ اسکردو میں 250 واٹ میڈیم ویو ٹرانسمیٹر کے ساتھ ریڈیو اسٹیشن کا افتتاح ہوا۔

1981ء : تربت میں 250 واٹ میڈیم ویو ٹرانسمیٹر کے ساتھ،

ڈیرہ اسماعیل خان میں 10 کلوواٹ میڈیم ویو ٹرانسمیٹر کے ساتھ اور خضدار میں 250 واٹ میڈیم ویو ٹرانسمیٹر کے ریڈیو اسٹیشنوں کا افتتاح ہوا۔

15 ستمبر 1982ء : فیصل آباد میں 250 واٹ میڈیم ویو ٹرانسمیٹر کا ریڈیو اسٹیشن قائم ہوا۔
7 مئی 1986ء : خیرپور میں نئے براڈکاسٹنگ ہاوس کا افتتاح ہوا۔

1989ء : سبی میں 250 واٹ ٹرانسمیٹر کے ریلے اسٹیشن کا افتتاح ہوا۔

ایبٹ آباد میں 250 واٹ ٹرانسمیٹر کے ریلے اسٹیشن کا افتتاح ہوا۔

اگست 1993ء : چترال میں ایک کلوواٹ ایف ایم ٹرانسمیٹر کے ریڈیو اسٹیشن کا افتتاح ہوا۔
1996ء : لورالائی میں 10 کلوواٹ میڈیم ویو ٹرانسمیٹر کے ریڈیو اسٹیشن کا سنگ بنیاد رکھا گیا

ژوب میں 10 کلوواٹ میڈیم ویو ٹرانسمیٹر کے ریڈیو اسٹیشن کا سنگ بنیاد رکھا گیا۔

1997ء : وفاقی وزیر اطلاعات مشاہد حسین سید نے پی بی سی کی خبروں کی کمپیوٹرائزیشن اور خبروں کے بلیٹنز کی متن اور آواز کے ساتھ انٹرنیٹ پر دستیابی کے نظام کو افتتاح کیا۔
اکتوبر 1998ء : ریڈیو پاکستان کے ایف ایم کی نشریات کا آغاز ہوا۔

2002ء : صدر جنرل پرویز مشرف نے پی بی سی اسلام آباد میں ایف ایم 101 اسٹیشن کا افتتاح کیا۔

2005ء : گوادر، میانوالی، سرگودھا، کوہاٹ، بنوں اور مٹھی میں ایف ایم اسٹیشن قائم ہوئے۔
18اگست 2008ء : نیشنل براڈکاسٹنگ سروس کاافتتاح سابق وزیراطلاعات ونشریات شیری رحمان نے 18اگست 2008ء کوکیا۔

| * د
* ب
* ت
وزارت اطلاعات و نشریات |
| --- |
| وزیر: مریم اورنگزیب |
| شعبہ جاب | 
* ایوان اقبال
* Associated Press of Pakistan
* پاکستان مرکزی فلمی سینسر
* Department of Archeology and Museums
* Federal Land Commission
* Institute of Regional Studies
* اقبال اکادمی پاکستان
* لوک ورثہ عجائب گھر
* ادارہ فروغ قومی زبان
* قومی عجائب گھر پاکستان
* اکادمی ادبیات پاکستان
* پاکستان براڈ کاسٹنگ کارپوریشن
* پیمرا
* Pakistan National Council of the Arts
* پاکستان ٹیلی ویژن نیٹ ورک
	+ PTV Academy
* Press Council of Pakistan
* قائد اعظم اکیڈمی

 |  |
| Category **پاکستان کی وفاقی حکومتی وزارتیں** |

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 158282595
* ایل سی سی این: n81027294

 |
**گوتھک دیومالا**  کو زیادہ تر اس کی ذیلی شاخ گوتیکی خوف کی وجہ سے جانا جاتا ہے جو ادب، دیو مالا کو  یکجا کرتا ہے اور بعض دفعہ رومان بھی پایا جاتا ہے۔اس کی تاسیس کا سہرا ا نگریزی مصنف ہوریس والپول کو جاتا ہے کہ جب انھوں نے1764َ17ٹورانٹو  کی *سلطنت کے نام سے ناول لکھا۔* ذیلی کہانی (جو اس کے دوسرے ایڈیشن میں ہے) "ایک گوتیکی کہانی" وہ اصل وجہ بنی۔ گوتیکی دیو مالا ایک  پرلُطف دہشت کا مزہ دیتی ہے جبکہ ساتھ ساتھ  رومی افسانوی سرور بھی۔یہ سب ہوریس کے زمانے میں نیا تھا۔ انگلینڈ میں اس کا آغاز اٹھارویں صدی دوسرے حصے میں  ہوا جب ہوریس کے بعد کلارا ریو، این ریڈکلف, ولیم تھامس بیکفورڈ اور میتھیو لیوس وغیرہ نے اضافہ کیا۔ اس طرز کو اُنیسویں صدی میں بہت ترقی ملی جو مری شیلے کے*فرینکنسٹاین*اور  ایڈگر ایلن پو کے کام سے واضح ہے اور اسی طرح  سے چارلس ڈکنز کے ناولٹ، *ایک کرسمس کیرول* اور شاعری کے کام میں سیموئیل ٹیلر کولرج, اور لارڈ بائرن۔   ایک اور معروف ناول جو اس طرز  کو آگے لے کے جاتا ہے وہ، وکٹورین دورکےبرام سٹروک کا   *ڈریکولاہے۔*حرف *گوتیکی  جوشروع میں* گوتھ لوگوں کو ظاہر کرتا تھا اور اس کا مطلب جرمن تھا ، بعد میں اس کا مطلب غلطی سے  یورپی قرون وسطی کی عمارتیں بھی سمجھا جاتا تھا جو گوتھک فن تعمیر تھا اور ین عمارتوں میںبہت سی کہانیوں نی جنم لیا۔یہ رومانوی داستانیں انگلینڈ اور جرمنی میں بہت مقبول رہیں۔انگریزی گوتیکی ناولوں سے بہت سے نیے طرزوں نے جنم لیا، جَیسے کہ  جرمن شرومن اور فرانسیسی *رومن نائر۔*

نوٹ
---

1. ↑  M. H. Abrams (1993)۔ "Gothic novel"۔ Glossary of Literary Terms (6 ایڈیشن)۔ Harcourt Brace۔ صفحہ: 78–79۔ ISBN 0030549825
مہارانی مہیندر کور جنہیں احتراماً راج ماں بھی کہا جاتا ہے۔ مہیندر کور 14 ستمبر 1922 کو سماج اور جمہوریت تحریک کے بانی سر ہرچند سنگھ جیجی کے ہاں ضلع سنگرور کے ایک دور دراز اور پسماندہ گاؤں پنڈ کڑل میں پیدا ہوئیں۔ ان کی والدہ کا نام مہتاب کور تھا۔ آپ کے والدین ایک کھاتے پیتے خاندان سے تعلق رکھتے تھے اسی لیے انھوں نے مہارانی مہندر کور کو تعلیم حاصل کرنے کے لیے لاہور کے کوئین میری کالج میں داخلہ دلوایا۔

خاندان
------

مہارانی مہیندر کور کی شادی 16 سال کی عمر میں ؁ 1938 عیسوی کو ہندوستان کی ایک ریاست پٹیالہ کے مہاراجا یادوندر سنگھ کے ساتھ ہوئی تھی۔ آپ کے دو بیٹے امریندر سنگھ وزیر اعلیٰ پنجاب، راجا مالوندر سنگھ اور دو بیٹیاں ہمندر کور اور رپندر کور ہیں۔ آپ کی بڑی بیٹی کی شادی کنور نٹور سنگھ کے ساتھ ہوئی، کنور نٹور سنگھ ہندوستان کے وزیر خارجہ رہے ہیں۔ آپ کا بڑا بیٹا کیپٹن امریندر سنگھ وزیر اعلی پنجاب اور آپ کی بہو مہارانی پر نیت کور مرکزی حکومت میں وزیر رہے ہیں۔

سیاسی اور سماجی خدمات
---------------------

تقسیم ہندوستان کے وقت بہت سے مہاجر پٹیالہ آئے تو مہارانی مہندر کور نے 1947 سے لے کر1949 تک ریاست پٹیالہ کی جانب سے مہاجرین کی دوبارہ آباد کاری کے لیے بنائے گئے منصوبوں کی نگرانی ذاتی دلچسپی لے کر کی۔ آپ 1953 سے لے کر 1966 تک چیئرپرسن سمال سیونگ بورڈ پیپسو پنجاب اور 1953سے لے کر 1970 میمبر نیشنل سیونگز سینٹرل ایڈوائیزری کمیٹی رہیں۔ اس کے علاوہ پنجاب سوشل ویلفیئر بورڈ کی چیئرپرسن 1957 سے 1960 تک اور چیئرپرسن نیشنل سیونگز ایڈوائیزری کمیٹی 1957 سے 1970 تک ہوتے ہوئے پنجاب اور مدھیہ پردیش کی انچارج رہیں۔ اسی طرح بہت سارے سماجی اداروں جن میں سینٹرل سوشل ویلفیئر بورڈ، بھارتی گرامین خواتین سنگھ،ایسوشیئیشن فار شوشل ہیلتھ،ورلڈ ایگریکلچر فیئر میموریال فارمرز ویلفیئر ٹرسٹ،انٹرنیشنل فیڈریشن جنیوا اور سینٹرل انسٹیچیوٹ ریسرچ اینڈ ٹریننگ ان پبلک کوآپریشن وغیرہ کی چیئرپرسن یا رکن رہی ہیں ۔ آپ 1964-1967,1978-1982 راجیہ سبھا کی رکن میمبر اور 1967 سے 1971 تک پٹیالہ سے لوک سبھا کی رکن رہی ہیں۔ آپ 1973 سے 1977 تک انڈین نیشنل کانگرس کی جنرل سیکٹری رہی ہیں اور پھر پارٹی چھوڑ کے جنتا دل میں شامل ہو گئی تھیں۔ اور پھر آپ کچھ عرصے کے لیے 1977 میں جنتا پارٹی کی جنرل سیکٹری بھی رہیں۔ اس وقت آپ پریزیڈینٹ ایسوسی ایشن فار سوشل ہیلتھ ان انڈیا اور سردار ولبھ بھائی پٹیل یادگار ٹرسٹ کی بھی میمبر تھیں۔

وفات
----

25 جولائی 2017 کو 95 سال کی عمر میں دل کا دورہ پڑنے کی وجہ سے موت واقع ہو گئی۔

حوالہ جات
---------
**آشا** (AASHA) *کام کے مقام پر جنسی ہراساں کرنے کے خلاف اتحاد* ایکشن ایڈ پاکستان، بیداری، ورکنگ ویمنز سپورٹ سینٹر، ورکنگ ویمن ایسوسی ایشن، فیڈرل ویمنز ویلفیئر ایجنسی، کونسکینکے پروموٹرس، پاکستان انسٹی ٹیوٹ آف لیبر ایجوکیشن اینڈ ریسرچ اور ورکنگ وومن آرگنائزیشن سمیت غیر سرکاری تنظیموں (این جی اوز) کا اتحاد ہے۔ آشا لاہور اور کراچی میں کام کرنے والی ایک غیر سرکاری تنظیم ہے جو جنسی طور پر ہراساں کرنے کے بارے میں شعور اجاگر کرتی ہے اور پالیسی سازوں کو اس کے خلاف کارروائی کرنے کے لیے کوششں کرتی ہے۔

خدمات
-----

اتحاد نے اہم حکومتی عہدہ داروں اور آئی ایل او اور مزدور یونینوں، نجی شعبے، شہری تنظیموں، تعلیمی اداروں اور کام کرنے والی عورتون کے ساتھ مل کر جدو جہد جاری رکھی۔ بالآخر صوبائی اور قومی سطح پر مشوروں کے بعد باقاعدہ ادارون میں جنسی خوفزدگی کے خاتمے کے لیے اتفاق رائے سے ایک حکمت عملی ترتیب دی گئی۔ نجی شعبے کی طرف سے پانچ سال تک قابل عمل حکمت عملی اپنانے کے بعد، آشا کے اراکان کو حوصلہ ملا کہ وہ اسے قانونی صورت دیں۔ آشا نے پی پی سی کے سیکشن 509 میں ترمیم کا فیصلہ کیا تاکہ پاکستان کی عورتوں کو جنسی خوفزدگی کے خلاف باقاعدہ کام کے شعبے میں، کام کے ماقم پر عورت کو ہراساں کرنے کے خلا فتحفظ فراہم کیا جا سکے۔ ڈاکٹر فوزیہ سعید نے آشا کی طرف قانون سازی کا مسودہ مرتب کیا، جس پر قانونی ماہرین نے 2007ء تک کام کیا اور اسے مختلف حکومتی عمل داریوں میں آگے بڑھانے کی کوشش کی۔ حکومت، کابینہ، پارلیمان اون ایوان بالا کے ساتھ دو برس تک مسلسل اور سخت محنت کے بعد دونوں قوانین قومی اسمبلی اور ایوان بالا میں اکثریت رائے سے منظور ہوئے۔

مزید دیکھیے
-----------

* پاکستان میں نسائیت
* پاکستان میں جنسی تعلیم
* پاکستان میں عصمت دری

حوالہ جات
---------

1. ↑  Nadia Jajja (18 ستمبر 2017)۔ "Women and sexual harassment at the workplace"۔ Herald Magazine (بزبان انگریزی)  تحقق من التاريخ في: `|date=` (معاونت)
2. ↑  "The Protection against Harassment of Women at the Workplace Act 2010: A Legislative Review"۔ Shaikh Ahmad Hassan School of Law (بزبان انگریزی)۔ 30 جنوری 2017  تحقق من التاريخ في: `|date=` (معاونت)
3. ↑  Nosheen Abbas (18 مارچ 2010)۔ "Sexual Harassment in Pakistan"۔ HuffPost (بزبان انگریزی)  تحقق من التاريخ في: `|date=` (معاونت)

بیرونی روابط
------------

* جنسی ہراسانی کے خلاف ضابطہ اخلاق
**رحمانیہ** ایک صوفی اخوان المسلمون ہے ، جس کی بنیاد الجزائر میں سیدی محمد بوقبرین نے 1774 میں رکھی تھی۔   رحمانیہ اصل میں *سلسلہ خلوتیہ*کے طور پر جانا جاتا ہے کو انیسویں صدی تک ایک مضبوط پیروکاروں کا حلقہ ملا اور انھوں نے کامیابی کے ساتھ اس سلسلے کو مضبوطی سے قائم کیا اور شمالی افریقہ میں پھیل گئے۔

بانی
----

سیدی محمد کابلی کے بوگنی کے قریب ایٹ اسمیل گاؤں میں پیدا ہوئے تھے۔ تیس سال کی غیر موجودگی کے بعد وہ آخر کار گھر لوٹے۔ وہ پہلے ایٹ سمیل گاؤں میں آباد ہوئے ، جہاں اس نے زاویہ (مدرسہ) کی بنیاد رکھی۔ اس کے بعد انھوں نے کہا ایک اور زاویہ مدرسہ بنانے کے لیے الجزائر میں بسنے کا فیصلہ کیا۔

اس کا زاویہ مدرسہ تمام الجزائر میں گھومتا رہا۔ اس زاویہ نے غریبوں ، یتیموں اور اجنبیوں کو خوش آمدید کہا۔ یہ ایک ایسی یونیورسٹی بھی ہے جہاں بہت سارے علوم پڑھائے جاتے ہیں [*حوالہ درکار*] ۔ یہ ان لوگوں کا خلوہ (ریٹائرمنٹ) کا مراعات یافتہ مقام بن جاتا ہے جو ابتدائی طور پر مانگنے آتے ہیں۔ طریقہ خلوتیہ (طریقةة خلواتیة) رحمانیہ بن گیا (جس کو اپنے والد کے نام عبد الرحمن کے حوالے سے زاویہ للہ رحمانیہ کا نام دیتے ہیں) ۔

بیسویں صدی
----------

سیاست دان محمد صغیر بوسحاقی رحمانیہ سلسلے سے متاثر تھے۔

مزید دیکھیے
-----------

* تصوف
**سریتی جھا** (پیدائش 26 فروری 1986) ایک بھارتی اداکارہ ہیں جو ہندوستانی سوپ اوپیرا میں دکھائی دیتی ہیں۔ کم کم بھاگیا میں پرگیہ اروڑا کے کردار سے انھوں نے مقبولیت حاصل کی۔ انھوں نےمرکزی کردار میں بہترین اداکارہ کا انڈین ٹلی ایوارڈ ، ڈراما سیریز میں بہترین اداکارہ کا آئی ٹی اے ایوارڈ اور کم کم بھاگیا کے لیڈ رول میں بہترین اداکارہ کا گولڈ ایوارڈ جیتا۔

ذاتی زندگی
----------

سریتی 26 فروری 1986 کو ہندوستان کے بیگوسرائے،بہار میں پیدا ہوئیں تھیں۔ وہ کلکتہ میں اپنے کنبے کے ساتھ 10 سال رہیں، پھر کٹھمنڈو ، نیپال چلی گئیں۔ اس کے بعد وہ نئی دہلی چلی گئیں ، جہاں انھوں نے لکشمن پبلک اسکول میں اپنی تعلیم جاری رکھی۔

انھوں نے نئی دہلی کے سری وینکٹیشور کالج میں انگریزی میں بیچلر آف آرٹس کی ڈگری مکمل کی۔ وہ غیر جنسی ہیں اور اس کے بارے میں نظموں کی صورت میں LGBTQIA کے مختلف پروگراموں میں سرعام بات کرتی ہیں۔

کیریئر
------

سریتی جھا نے 2007 میں ڈزنی انڈیا کے ڈراما *دھوم مچاؤ دھوم میں ملنی شرما کا کردار ادا کیا تھا* ۔  *وہ جیا جلے* کا حصہ بنیں جہاں انھوں نے سنینا کوٹک کا کردار ادا کیا۔ سریتی *جھا نے سروج خان کے ساتھ* ڈانس شو نچ لے وے ود سروج خان میں بھی شرکت کی ۔ 2009 میں انھوں نے اسٹار پلس کی *شوریہ اور سہانی میں سوہانی کا کردار ادا کیا ۔* وہ این ڈی ٹی وی امیجن میں *جیوتی کے کردار کے* ساتھ نمایاں ہوئیں ،جس میں منقسم شخصیت کی مریض ، سدھا شرما کا کردار ادا کیا۔ *2011 میں ، انھوں نے دل سے دی دعا* میں گھریلو تشدد کا نشانہ بننے والے جھانوی کا کردار ادا کیا۔

2014 سے ، سریتی جھا نے شبیر اہلووالیا کے مقابل ایکتا کپور کےڈرامے *کم کم بھاگیا* میں پراگیہ کا ادا کیا ۔ اس کردار کے لیے انھوں نے لیڈ رول میں بہترین اداکارہ کا انڈین ٹیلی ایوارڈ جیتا ۔

ٹیلی ویژن
---------

| سال | دکھائیں | کردار |
| --- | --- | --- |
| 2007–2008 | *دھوم مچاؤ دھوم* | مالنی شرما |
| 2007 | *جیا جلے* | سنائنا کوٹک |
| 2008 | *کہو نا یار ہے* | فریق |
| 2009 | *شوریہ اور سہانی* | سوہانی |
| 2009–2010 | *جیوتی* | سدھا / دیویکا |
| 2010 | *رکت سمبندھ* | سندھیا |
| 2011–2013 | *دل سے دی دعا۔* *.* *.* *سوبھاگیاوتی بھاوا؟* | جھانوی / سیا |
| 2013 | *بالیکا ودھو* | گنگا |
| 2014 – موجودہ | *کم کم بھاگیا* | پراگیا ابھیشیک مہرا |
| 2014 | *جمائی راجا* | مہمان (بطور پراگیا) |
| 2015 | *ٹشن عشق* |
| *نچ بلیے 7* | مہمان |
| 2016 | *ناگن 2* | نارٹر |
| 2017 | *کنڈلی بھاگیا* | پراگیا ابھیشیک مہرہ |

مزید دیکھیے
-----------

* ہندی ٹیلی ویژن کی اداکاراؤں کی فہرست
* ہندوستانی ٹیلی ویژن کی اداکاراؤں کی فہرست

حوالہ جات
---------

1. ↑  "What happens when you don't like sex? - Sriti Jha | Spoken Fest Mumbai'20"۔ YouTube۔ اخذ شدہ بتاریخ 12 جنوری 2021
2. ↑  "I have no time for love: Sriti Jha"۔ India Times۔ اخذ شدہ بتاریخ 14 فروری 2015

بیرونی روابط
------------

* انٹرنیٹ مووی ڈیٹابیس (IMDb) پر سریتی جھا
* سریتی جھا ٹویٹر پر  ویکی ڈیٹا پر  (SRITIANNE) کی خاصیت میں تبدیلی کریں
*اگر یہ آپ کا مطلوبہ صفحہ نہیں تو دیکھیے،* فصل (ضدابہام)
**موسم** (Weather) کسی فضاء میں ایک معین وقت کے دوران ہونے والے مظاہر (Phenomena) کا مجموعہ ہے۔ سلیس الفاظ میں اِس کی تعریف یوں بھی کی جا سکتی ہے کہ ‘‘کسی مقام کی سردی، گرمی، نمی وغیرہ اور اس سے پیدا ہونے والی فضائی کیفیت’’۔

**موسم** اور **آب وہوا** میں فرق
--------------------------------

موسم اور آب و ہوا میں فرق ہے۔ موسم سے مُراد حالیہ قدرتی سرگرمیاں ہیں۔ جبکہ آب و ہوا لمبے عرصے کے دوران اوسط فضائی کیفیات کی طرف اشارہ کرتی ہے۔

موسم کی تخلیق کی وجہ ایک جگہ سے دوسری جگہ کے درمیان کثافت (درجۂ حرارت و نمی) کا فرق ہے۔موسم کی وجہ سے ہونے والے اثرات مرتب ہوتے ہیں۔آج کل موسم میں بڑی بے ترتیبی چل رہی ہے۔

پاکستان
-------

  

پاکستان میں چار موسم ہوتے ہیں

* 1.موسم گرما
* i.مون سون (یہ موسم گرما کا حصہ ہے لیکن اس میں بارشیں زیادہ ہوتی ہے)
* 2.موسم خزاں
* 3.موسم سرما
* 4.موسم بہار

مزید دیکھیے
-----------

* موسم سرما
* موسم گرما
* مون سون
* موسم بہار
* موسم خزاں

حوالہ جات
---------

1. ↑  ایک اُردو-انگریزی آن لائن لغت

2۔ مطالعہ پاکستان (ٹیکسٹ بک بورڈ آف پشاور)
**مالاتھی راؤ** ایک بھارتی خاتون مصنفہ ہے۔ انہوں نے 2007ء میں اپنے انگریزی زبان کے ناولبے ترتیب خواتین کے لیے سنٹرل ساہتیہ اکادمی کا ایوارڈ جیتا۔

ابتدائی زندگی
-------------

مالاتھی راؤ کی پیدائش (اپریل 1930ء) بنگلور، کرناٹک میں چنناگیری پدمنابھ راؤ اور محترمہ کے ہاں ہوئی۔ پدماوتی۔ وہ 5بہنوں میں سب سے بڑی ہیں۔ اس کا ایک بڑا بھائی اور 2چھوٹے بھائی ہیں۔ ایک نوجوان لڑکی کے طور پر راؤ کو جین آسٹن، برونٹی بہنوں اور لوئیزا مے الکوٹ کے کاموں سے متاثر کیا گیا تھا۔ وہ ہمیشہ لکھنے کا شوق رکھتی تھیں اور بنگلور اور میسور یونیورسٹیوں میں انگریزی ادب کا پیچھا کرتی تھیں۔ اس نے اپنے وقت کی نئی نسل کو ایک اعلیٰ تعلیم یافتہ آزاد کام کرنے والی خاتون کے طور پر پیش کیا۔ وہ وجیا کالج، بنگلور میں انگلش کی لیکچرر تھیں اور مشہور پروفیسر وی ٹی ایس سری نواسن کالج میں پرنسپل اور ہیڈ آف ڈیپارٹمنٹ تھیں۔ راؤ نے اپنے تدریسی کیریئر کا ایک بڑا حصہ دہلی میں گزارا۔ وہ مرانڈا ہاؤس، دہلی یونیورسٹی میں انگریزی ادب پڑھاتی تھیں۔ اپنے ساتھیوں اور طالب علموں کی طرف سے یکساں احترام اور پیار کیا جاتا تھا، دہلی ان کا گھر تھا جب تک کہ وہ نوے کی دہائی کے وسط میں واپس بنگلور نہیں چلی گئیں۔ ایک بار بنگلور میں، اس نے اپنے تحریری کیریئر پر توجہ دی۔ راؤ کو سفر کرنا پسند ہے اور وہ پوری دنیا کا سفر کر چکے ہیں۔ وہ فی الحال بنگلورو میں رہتی ہے۔

کتابیں
------

مالاتھی راؤ نے 3ناول، مختصر کہانیوں کے 3مجموعے اور کئی اخباری مضامین لکھے ہیں۔  "دی پل،" "...اور بنارس میں گنگا بہتی ہے،" اور "کافی کے لیے آؤ... پلیز،" ان کے مشہور کاموں میں سے ہیں۔ وہ 2007ء میں شائع ہونے والے اپنے ناول 'بے ترتیب خواتین' سے شہرت حاصل کرنے میں کامیاب ہوئیں۔ اس نے ساہتیہ اکادمی ایوارڈ جیتا جو آنر کے ذریعہ پیش کیا گیا۔ ہندوستان کے صدر۔ *بے ترتیب خواتین* ہندوستان میں 4برہمن خواتین کی کہانی ہے (آزادی سے پہلے) جو معاشرے کی طرف سے اپنے ارد گرد کھڑی رکاوٹوں کو توڑنے کے لیے جدوجہد کرتی ہیں۔ راؤ کے اگلے ناول کا بے صبری سے انتظار ہے اور اس کے 2013ء میں شائع ہونے کی امید ہے۔ فی الحال اس کا عنوان تفتیش ہے۔

اشاعتیں
-------

* *دی برج* (ناول)، چانکیہ پبلی کیشنز (دہلی، انڈیا)، 1990ء۔
* *بے ترتیب خواتین* (ناول)، ڈرونکوئل پبلشرز (بنگلور، انڈیا)، 2005ء
* مختصر کہانیوں کے 3مجموعے۔
* *تحقیقات* (آئندہ ناول)۔

ایوارڈز
-------

* 2007ء میں ساہتیہ اکادمی ایوارڈ۔

حوالہ جات
---------

1. ↑   — اخذ شدہ بتاریخ: 25 فروری 2019
2. 1 2  "Awards & fellowships-Akademi Awards"۔ www.sahitya-akademi.gov.in۔ 11 جون 2010 میں اصل سے آرکائیو شدہ
3. 1 2  "The Hindu : Magazine / Interview : There are people listening"۔ www.hindu.com۔ 14 مارچ 2008 میں اصل سے آرکائیو شدہ۔ اخذ شدہ بتاریخ 17 جنوری 2022  الوسيط `|url-status=` تم تجاهله (معاونت)
4. ↑  "Bridge malathi rao novel Books: Online Shopping in India - Buy Books,…"۔ 23 جنوری 2013 میں اصل سے آرکائیو شدہ  الوسيط `|url-status=` تم تجاهله (معاونت)
5. ↑  "The Hindu : Karnataka / Bangalore News : Telling a local tale in a global tongue"۔ 06 جون 2011 میں اصل سے آرکائیو شدہ۔ اخذ شدہ بتاریخ 15 فروری 2010  الوسيط `|url-status=` تم تجاهله (معاونت)
|  |
| --- |
| **فیض بلوچ** |
| ملک |  پاکستان |
| صوبہ | بلوچستان |
|  |
|

فیض محمد بلوچ 1900 میں کسر کند میں پیدا ہوئے جو آج ایرانی صوبہ بلوچستان کا علاقہ ہے۔ پیدائش کے چند سال بعد تک وہ وہی رہے پھروہ کام کے غرض سے مائی کلانچی، جو آج کل کراچی کے نام سے جانا جاتا ہے، وہاں منتقل ہو گئے۔

کراچی آ کر وہ کیماڑی کے علاقے میں مزدوری کرنے لگے اور مزدوری کرنے کے ساتھ ساتھ وہ موسیقی بھی سیکھنے لگے۔ یہاں انھوں نے تنبورہ میں انتہائی مہارت حاصل کرلی اور اپنے گانوں سے بلوچی موسیقی میں جدیدیت کا انقلاب برپا کیا جو بلوچی موسیقی میں ایک نیا پہلو تھا۔

انھوں نے اپنی گائکی اور موسیقی استاد نوری اور استاد خیر محمد خیرو سے حاصل کی اور کلاسیکل موسیقی کا درس استاد رمضان سے حاصل کیا۔ اس کے ساتھ ساتھ انھوں نے سندھی میوزک میں بھی عبور حاصل کیا۔

انھوں نے تعلیم بالکل بھی حاصل نہیں کی ہاں البتہ وہ موسیقی کی روح لے کر پیدا ہوئے۔ انھوں نے حکومت پاکستان کی جانب سے تمغا امتیاز بھی حاصل کیا جو خود ان کی عظیم صلاحیتوں کا اعتراف ہے۔

انھوں نے دنیا کے مختلف مقامات میں پرفارم کیا اور اپنے نیچرل انداز سے ہر جگہ لوگوں کے دل جیت لیے۔ استاد نور محمد بورل بلوچی کے ممتاز گلوکار ہیں۔ ان کے مطابق ناکو فیض محمد کا انداز دل موہ لیتا تھا کیونکہ وہ خود ایک نہایت سادہ صفت انسان تھی اور بہت نیچرل سٹائل میں سٹیج پر پرفارم کرتے تھی۔ کبھی کبھار تو وہ اپنی موسیقی میں مگن ہو کر ننگے پاؤن پرفارم کرتے تھے جو اس چیز کا ثبوت ہے کہ وہ موسیقی کو دل سے محسوس کرتے تھے۔

وہ خود ایک سوبر انسان تھے لیکن جب وہ پرفارمنس دیتے تو ان کے گائے ہوئے گیتوں میں ایک جنونیت ہوتی جو جھومتی رہتی۔ ایسا اس لیے تھا کیونکہ انکا موسیقی کے ساتھ ایک روحانی رشتہ تھا (نورمحمد نورل)

انھوں نے کئی ملکوں میں لوگوں کو بلوچی موسیقی سے روشناس کیا جن میں چائنا، رشیا، امریکا، کینیڈا، افغانستان، جرمنی، فرانس، ساوَتھ کوریا، لبنان،اسپین، الجزائر اور انگلینڈ شامل ہیں۔

انھوں نے اپنی زندگی میں بہت سارے گانے گائے۔ ان کا پہلا بلوچی گانا "لیلی او لیلی" ریڈیو پاکستان پر چلایا اور انتہائی مقبول ہو کر زبان زدِ عام ہوا۔ انھوں نے سن 1948 میں ریڈیو پاکستان کو جوائن کیا۔

اس کے علاوہ انھوں نے بلوچی موسیقی کو اور بھی بہت سے خوبصورت گانے دیے۔ ان کے گانے آج بھی بار بار گائے جاتے ہیں اور سننے والے اصرار کرتے ہیں کہ ایک بار سن کر دوبارہ سنا جائے۔ انکا ایک اور گیت جو یوں ہے۔

ان کے ساتھ تفصیلی انٹرویو مبنی بلوچی زبان میں ایک کتاب بھی چھپ چکی ہے۔ کتاب کا نام "یاتانی کلمپر" ہے مگر اب یہ کتاب بہت نایاب ہے اور بہت کم لوگوں کو اس کے بارے میں علم ہے۔

فیض محمد بلوچ نے بلوچی میوزک کے علاوہ اردو میں بھی بہت سارے گانے گائے اور پی ٹی وی، ریڈیو پاکستان کے علاوہ مختلف پلیٹ فارمز پر اپنے فن کا مظاہرہ کیا۔ انھوں نے پوری دنیا میں بلوچی موسیقی کے ساتھ ساتھ پاکستان کی بھی نمائندگی کی اور اپنی سریلی آواز کا جادو جگایا۔

فیض صاحب نے آبائی گاوَں سے کراچی آنے کے بعد کافی عرصہ یہیں گزارا اور پھر کوئٹہ منتقل ہو گئے۔ 1980 میں ان کا کوئٹہ میں ہی انتقال ہو گیا اورانکو وہیں سپرد خاک کیا گیا۔

مزید دیکھیے
-----------

* ملک رمضان بلوچ

حوالہ جات
---------

حوالہ جات
ایک عورت جو کسی موقع پر شرما جا رہی ہے، اپنے منہ کو ہتھیلی کی انگلیوں سے ڈھانک رہی ہے۔
**شرما جانا** (انگریزی: Blushing) عام طور سے شرمانا سے اس معاملے میں مختلف ہے کہ اس میں کسی جھجک یا تردد سے کہیں زیادہ ایک نفسیاتی کیفیت ہے جس میں عمومًا کسی شخص کا چہرہ لال ہو جاتا ہے۔ یہ عام طور سے غیر رضا کارانہ طور پر ہوتا ہے اور یہ جذباتی تناؤ کی وجہ سے ہوتا ہے، جس میں حد سے زیادہ الفت، شرمندگی، شرمیلاپن، غصہ یا کوئی اور رومانی زاویہ ممکن ہے۔

حد سے زیادہ شرما جانا ان لوگوں میں عام ہے جو بہت زیادہ اور مسلسل سماجی تجسس یا ذاتی تجسس محسوس کرتے ہیں اور کسی صورت حال کا حصہ بنتے ہیں۔

کچھ لوگ افسانوں اور ادب میں عمومًا کھل کر محبت، انسانی تعلقات، رومانیت اور جنسی تعلقات پر بحث کے موضوع پر شرما جاتے ہیں اور اس کے لزوم کو کے ممنوع موضوع بحث سمجھتے ہیں۔ تاہم سماجی موضوعات پر لکھنے والے اہل قلم اس بات سے اتفاق نہیں رکھتے ہیں۔ ان میں اردو زبان کے معروف افسانہ نگار ناصر صدیقی بھی ہیں، جو اس شرما جانے کے احساس کے بارے میں اپنے ایک انٹرویو میں کہتے ہیں:

|  |  |  |
| --- | --- | --- |
| "| کیا ایک اٹھارہ سال کا لڑکا، جو ایسے معاشرے میں قید تھا جہاں "عورت" دیکھنا اتنا آسان نہ تھا جب اسے کسی حادثے کے طور پر کچھ عرصے کے لیے اترائیاں، چڑھائیاں اور جسمانی ساختیں دیکھنے کو ملیں تو وہ شرما جائے گا یا اس کی جنسی فطرت جاگ جائے گی؟ میرا بچپن اور لڑکپن ایک بند اور باپردہ معاشرے میں گذرا تھا۔بعد میں ایک بڑے شہر نے بہت کچھ دکھلادیا اور بتلا بھی دیا! | "|

سماج میں عام موضوعات جن میں لوگ شرما جاتے ہیں
---------------------------------------------

سماج میں ایسے کئی موضوعات ہیں جن میں لوگ شرما جاتے ہیں۔ خاص طور پر مشرقی سماج میں پیار محبت کے معاملات کو سماج میں زیادہ قبولیت حاصل نہیں ہے۔ اس کے علاوہ نجی زندگی کے بہت سے معاملات پر بھی لوگ عوامی گفتگو کرنے سے پرہیز کرتے ہیں۔ مثلًا جہاں ایک جانب حکومت آبادی کے اضافے کو کم کرنے کی کوشش کرتی ہے، وہیں دوسری جانب بہت سے لوگ کوئی نہ کوئی ضبط حمل کی ترکیب اپنا تو لیتے ہیں، تاہم اس کا بر سر عام اعتراف نہیں کرتے۔

کچھ لوگوں میں شرما جانے کا جذبہ اس قدر حاوی ہوتا ہے کہ وہ اپنے متعلق کسی بھی گفتگو سے بچنے کی کوشش کرتے ہیں، بھلے وہ کتنی ہی عام کیوں نہ ہو اور ان کے موقف یا عمل سب کا جانا پہچانا ہی کیوں نہ ہو۔

مزید دیکھیے
-----------

* نفسیات
* جذبہ

حوالہ جات
---------

1. ↑  معروف افسانہ نگار ناصر صدیقی کا انٹرویو
**سید ابراہیم دانشمند** ( (بنگالی: সৈয়দ ইব্রাহীম দানিশমন্দ)‏ ) سولہویں صدی کے ایک زمیندار اور اسلامی اسکالر تھے جو صوفی قادریہ سلسلے سے تعلق رکھتے تھے۔ اپنی زندگی کے دوران میں ہی ان کا بہت احترام کیا جاتا تھا، دانشمند کو متعدد اسلامی اور سیکولر مضامین کا ماہر سمجھا جاتا تھا۔ خیال کیا جاتا ہے کہ وہ قادریہ سلسے کے پہلے افراد میں شامل ہیں جو بنگال میں متحرک تھے اور وہیں انھوں نے تبلیغ کی۔

ابتدائی زندگی
-------------

سید خاندان میں پیدا ہونے والے، ابراہیم دانشمند کیے خاندارن کے بارے میں مختلف آراء ہیں، ایک روایت کے مطابق بیان کیا گیا ہے کہ وہ فارس کے رہنے والے تھے، جو 16 ویں صدی میں بنگال ہجرت کر گیا تھا۔ اس لیے یہ ممکن ہے کہ وہ ان بہت سے سید لوگوں میں شامل ہوں جنہیں سلطان بنگال، علاؤالدین حسین شاہ نے وسطی ایشیاء اور فارس سے اپنی سلطنت کے انتظام میں مدد کے لیے مدعو کیا تھا۔

متبادل کے طور پر، مورخ اچیوت چرن چودھری کے مطابق وہ صوفی جنرل سید ناصرالدین کا ایک پوتے تھے اور جو 13ویں صدی سے بنگال میں موجود تھا۔

زندگی
-----

ایک مشہور مصنف، سید ابراہیم کواسلام کے بہت سے شعبوں میں علم سکھایا گیا تھا، جبکہ ان کی خصوصی توجہ اسلامی عرفان یا *تصوف* پر مرکوز تھی۔ ان کے علم کی وجہ سے انھیں دانشمند (عقلمند) کا خطاب دیا گیا اور اہ اب اسی نام سے مشہور ہیں۔ دانشمند کی رہنمائی کے تحت ہندو راجپوت کے رئیس کالیداس گزدانی نے اسلام قبول کیا۔ گزدانی نے اپنا نام سلیمان خان رکھا اور بعد میں ان کے ہاں مشہور عیسیٰ خان پیدا ہوئے، جو مغل سلطنت کے خلاف بغاوت میں بارو-بھویان کی قیادت کرتے تھے۔

سید ابراہیم فارسی اور عربی زبانوں کے بھی مشہور عالم تھے۔ اسی وجہ سے اس وقت کے دہلی کے شہنشاہ نے انھیں *ملک العلماء* ( *علما کا* شہزادہ) کا لقب عطا کیا، اس کے علاوہ انھیں *قطب* الاشکین کے لقب سے بھی جانا جاتا ہے۔ دانشمند کو سلطان بنگال کی طرف سے سنارگاؤں میں ٹیکس فری زمین دی گئی تو وہ اپنے پرانے مقام سلہٹ سے یہاں نقل مکانی کر گئے۔ یہاں انھوں نے ایک *خانقاہ* یا صوفی ملاقات *خانہ* قائم کیا جہاں سے انھوں نے اسلام کے ساتھ ساتھ قادریہ صوفی سلسلے کی بھی تبلیغ کی۔ یہ سلسلہ ان کی اولاد کے ساتھ ساتھ روحانی جانشینوں نے بھی جاری رکھا۔

انھیں سونارگاؤں میں 15 ویں صدی کی فتح شاہ مسجد کے ایک مقبرہ کمپلیکس دفن کیا گیا، جس میں وہ کنبہ کے کئی افراد اور دیگر اسلامی شخصیات کے ساتھ مدفون ہیں۔ یہ ایک مقدس مقام سمجھا جاتا ہے اور عام طور پر عقیدت مند زیارت کے لیے بھی آتے ہیں۔

کنبہ
----

بہت سارے ذرائع بتاتے ہیں کہ سید ابراہیم کی شادی سلطان بنگال کی سب سے بڑی بیٹی سے ہوئی تھی، جس کا نام روشان اختر بانو تھا۔ تاہم اس سلطان کی صحیح شناخت کے بارے میں کچھ اختلاف رائے موجود ہے۔ آراء میں آخری الیاس شاہی حکمران جلال الدین فتح شاہ نیز علاؤالدین حسین شاہ یا اس کے بیٹے غیاث الدین محمود شاہ، دونوں حسین شاہی خاندان شامل ہیں۔  اس شادی سے سید ابراہیم کے چار بیٹے تھے: موسیٰ، عیسیٰ، یوسف اور اسحاق۔  ان کی ایک بیٹی (یا پوتی) بھی تھی جس کا نام فاطمہ بی بی تھا، جو بعد میں عیسیٰ خان کی اہلیہ اور ان کے بیٹے موسیٰ خان کی امکانی ماں بنیں۔

حوالہ جات
---------

1. ↑  Curley, Das (1999) harvcoltxt error: no target: CITEREFCurley,\_Das1999 (help)
2. ↑  Choudhury (1917) harvcoltxt error: no target: CITEREFChoudhury1917 (help)
3. ↑  Taifoor (1965) harvcoltxt error: no target: CITEREFTaifoor1965 (help)
4. ↑  Pakistan Historical Society, *Journal of the Pakistan Historical Society, Volume 2* (1954)، p. 129
**سڈنی ہینڈ ایمری** (پیدائش:15 اکتوبر 1885ءمیکڈونلڈ ٹاؤن، سڈنی، نیو ساؤتھ ویلز) | وفات:7 جنوری 1967ء پیٹرشام، سڈنی، نیو ساؤتھ ویلز،) ایک آسٹریلوی کرکٹ کھلاڑی تھا جس نے 1912ء میں چار ٹیسٹ کھیلے۔ اس نے 1908ء سے 1912ء تک نیو ساؤتھ ویلز کے لیے اول درجہ کرکٹ کھیلی

### ابتدائی زندگی

سڈ ایمری، جسے اس کے ساتھی "میڈ مک" کے نام سے موسوم کرتے ہیں، ایک غیر معمولی طور پر تیز لیگ اسپن اور گوگلی گیند باز تھے جنھوں نے شاندار طریقے سے گیند کو گھمایا، جس سے اس کی گیند بازی بے ترتیب اور غیر متوقع تھی۔ 1909-10ء میں اس نے نیو ساؤتھ ویلز کے لیے باؤلنگ کا آغاز کیا اور شیفیلڈ شیلڈ میں وکٹوریہ کے خلاف 28 رنز دے کر 7 اور 85 کے عوض 5 وکٹ لیے اس نے اس سیزن کے آخر میں آسٹریلوی ٹیم کے ساتھ نیوزی لینڈ کا دورہ کیا، تمام 6 اول درجہ میچ کھیلے، جن میں نیوزی لینڈ کے خلاف دو میچ بھی شامل تھے اور 16.13 کی اوسط سے 22 وکٹیں حاصل کیں وہ ایک جارحانہ انداز رکھنے والے نچلے آرڈر کے بلے باز بھی تھے جنھوں نے 1910-11ء میں دورہ کرنے والے جنوبی افریقہ کے خلاف نیو ساؤتھ ویلز کے لیے ایک گھنٹے میں 58 ناٹ آؤٹ اور پھر دوسری اننگز میں 46 منٹ میں 80 ناٹ آؤٹ رنز بنائے۔ جب 1912ء میں آسٹریلیا کے کئی سرکردہ کھلاڑیوں نے انگلینڈ کے دورے پر جانے سے انکار کر دیا تو ایمری ان لوگوں میں سے ایک تھے جنہیں ان کی جگہ لینے کے لیے منتخب کیا گیا تھا۔ دورے پر اپنے پہلے میچ میں، نارتھمپٹن ​​شائر کے خلاف، انھوں نے باؤلنگ کا آغاز کیا اور 52 رنز کے عوض 5 اور 58 رنز کے عوض 7 وکٹ لیے۔ ایک ہفتے بعد، سرے کے خلاف، انھوں نے 54 رنز کے عوض 6 اور 81 رنز کے عوض 5 وکٹ لیے۔ آسٹریلیا نے دونوں میچ آسانی سے جیت لیے۔ اس نے اس دورے کے دوران انگلینڈ کے خلاف دو اور جنوبی افریقہ کے خلاف دو ٹیسٹ کھیلے، لیکن اسے بہت کم کامیابی ملی اور 23.89 کی اوسط سے 67 فرسٹ کلاس وکٹوں کے ساتھ یہ دورہ ختم کیا۔ ایک انگلش صحافی نے ان کی باؤلنگ کو "پریشان کن" اور "عجیب و غریب" قرار دیتے ہوئے کہا کہ اس کا مکمل ٹاس ان کی سب سے خطرناک گیندوں میں سے ایک تھا کیونکہ اس نے گیند کو جتنی سپن دی اس نے بلے باز کے لیے اس کی رفتار کو پڑھنا مشکل بنا دیا۔ ایمری اس آسٹریلوی ٹیم کا رکن بھی تھا جس نے 1913ء کے درمیان شمالی امریکا کا دورہ کیا۔ اس دورے کے بعد انھوں نے مزید کوئی فرسٹ کلاس کرکٹ نہیں کھیلی۔ آسٹریلوی ٹیسٹ لیگ اسپن باؤلر آرتھر میلی نے ایمری کو ان بہترین قدرتی اسپن گیند بازوں میں سے ایک شمار کیا جو انھوں نے دیکھا تھا اور انھیں "ہرکولیس کی طاقت کے ساتھ ایک جنگلی انتھک ساتھی" کے طور پر بیان کیا۔ انھوں نے مزید کہا: "جب الف نوبل نے ان سے کہا کہ اگر وہ اپنی 'گوگلی' کو کنٹرول کر سکے تو وہ ایک بہترین باؤلر ہو گا، ایمری نے جواب دیا، 'اگر میں خود پر قابو پا سکوں تو میں ایک عظیم آدمی بنوں گا۔'" انگلش ٹیسٹ بلے باز سی بی فرائی نے بیان کیا۔ ایمری دنیا کے "بہترین-بدترین" باؤلر کے طور پر۔ اے جی موئیس نے لکھا کہ "ایمری اپنے دن ایک تباہ کن باؤلر تھا، اس نے اپنے باسز کو کسی بھی دوسرے آدمی سے زیادہ تیز گیند بازی کی جو میں نے دیکھی ہے اور جب اسے معلوم ہوا کہ اس کی لمبائی اتنی ہی قریب تھی جتنا کہ کسی بھی باؤلر کی یادداشت میں ناقابل کھیل تھا، لیکن مصیبت یہ تھی کہ وہ اسے نہیں ملا یا اسے رکھا، اکثر کافی ہے۔" ایمری نے سڈنی ٹرام ویز کے لیے کام کیا، بینائی کم ہونے کی وجہ سے اپریل 1950ء میں ریٹائر ہو گیا۔

### انتقال

سڈنی ہینڈ ایمری 07 جنوری، 1967ء کو پیٹرشام، سڈنی، نیو ساؤتھ ویلز، کے مقام پر 81 سال اور 84 دن کی عمر میں اس دنیا کو خیر باد کہہ گئے۔

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
**عالمی یوم بصارت** (انگریزی: World Sight Day) ہر سال کے دوسرے جمعرات کو دنیا میں نابیناؤں سے اظہار یگانگت کے لیے عالمی سطح پر منایا جاتا ہے۔ اسے عالمی یومِ بصارت کے ساتھ ساتھ "سفید چھڑی کا دن" بھی کہا جاتا ہے۔ اس دن کو منانے کا مقصد معاشرے کو بصارت سے محروم افراد کے مسائل اور مشکلات کا احساس دلانا ہے، تاکہ ان لوگوں کی تعلیم و تربیت، روزگار اور ان کے تحفظ کا مناسب انتظام کیا جاسکے۔ یہ دن نابیناؤں کی انٹرنیشنل فیڈریشن کے تحت ہر سال منایا جاتا ہے۔

دنیا بھر میں ابھی بھی متعدد علاقے ایسے ہیں جہاں پر معذور طبقہ پیچھے پیچھے نظر آتا ہے۔ ان میں کثیر تعداد نابینا افراد کی بھی ہے جو یا تو ایک سرے سے دیکھ ہی نہیں سکتے یا بھر جن کی بصارت کم زور ہے۔ ویسے بھی آباد کا ایک معتد بہ حصہ عینک بردار بن چکا ہے، جس کا مطلب یہ ہے کہ راست آنکھوں سے وہ صحیح طور پر مطلوبہ کام نہیں کر سکتا ہے۔ کچھ لوگ اس کا حل عینک کی بجائے کانٹیکٹ لینز سے بھی نکالتے ہیں، مگر بات وہی ہے کہ راست آنکھوں سے فطری کام نہیں لیا جا سکتا ہے۔

ماہرین اس دور میں آنکھوں کے تحفظ کے لیے کچھ اہم مشورے بھی دیتے ہیں: کمپیوٹر کی اسکرین سے تقریباً 25 انچ دور بیٹھیں۔ ہر آدھے گھنٹے بعد 20 سیکنڈ کا وقفہ لیں اور اپنی آنکھیں کمپیوٹر اسکرین سے ہٹا کر ذرا فاصلے کے مناظر دیکھیں ‘اس سے آنکھوں کو راحت ملے گی۔ اپنی آنکھوں پر غیر ضروری بوجھ نہ ڈالیں اور اگر آپ کسی ورک اسپیس پر بیٹھ کر کام کر رہے ہیں تو ہر ایک گھنٹے بعد پانچ منٹ کا وقفہ کریں اور اٹھ کر چہل قدمی کریں یا کھلی فضا میں جا کر سانس لیں۔ وقفے کے دوران اپنے دونوں ہاتھوں کو آپس میں رگڑیں اور پھر آنکھیں بند کر کے آنکھوں پر رکھ دیں اس سے بھی راحت ملے گی۔ اس کے علاوہ غذا میں وٹامن اے، سی اور ڈی کا استعمال رکھنے سے بھی بینائی کو محفوظ رکھا جا سکتا ہے۔ ماہرین کا کہنا ہے اگر ہم روزمرہ معمولات میں آنکھوں کی حفاظت اور دیکھ بھال پر توجہ دیں تو خدا کی یہ بہترین نعمت مسائل سے پاک رہے گی ۔

مزید دیکھیے
-----------

* بصارت

حوالہ جات
---------

1. ↑
2. ↑
**رائے محمد عثمان خاں کھرل** 1972ء میں ضلع فیصل آباد میں پیدا ہوئے۔ آپ نے 1995ء میں پنجاب یونیورسٹی لاہور سے گریجوایشن کی۔2001 میں ناظم، یونین کونسل نمبر 63 فیصل آباد رہے۔ آپ زمیندار پیشہ ہیں۔ 2013ء کے عام انتخابات میں رکن صوبائی اسمبلی پنجاب منتخب ہوئے۔ امریکا اور برطانیہ کا دورہ کر چکے ہیں۔آپ ایک مشہور سیاسی گھرانے سے تعلق رکھتے ہیں۔آپ کا خاندان تقسیم سے قبل بھی منتخب ایوانوں میں عوام کی نمائندگی کرتا رہا ہے۔آپ کے پردادا خان صاحب رائے امیر خاں کھرل 1921-23ء کے دوران میں پنجاب قانون ساز کونسل کے رکن رہے اور دادا کے چھوٹے بھائی رائے انور خاں کھرل 1946–47 میں پنجاب کی قانون ساز اسمبلی کے رکن رہے اور ان کے والد 1965ء تا 1969ء کے دوران میں رکن صوبائی اسمبلی مغربی پاکستان، 1977 میں رکن صوبائی اسمبلی پنجاب، 1985 تا 1988 اور 1993 تا 1996میں رکن قومی اسمبلی رہے اور 1993 میں چیئرمین قائمہ کمیٹی برائے ریلوے رہ چکے ہیں۔ ان کےچچا رائے عمر حیات خاں کھرل 1972–77 میں رکن صوبائی اسمبلی پنجاب رہے۔ان کے ایک اورچچا رائے سرفراز کھرل 1982–83 کے دوران میں مجلس شوریٰ کے رکن رہے اور ان کے کزن رائے اعجاز حسین کھرل اور رائے محمد اسلم خاں کھرل 2008–13 میں صوبائی اسمبلی پنجاب کے رکن رہے۔آپ کے دادا خان صاحب رائے سکندر خان کھرل 1937 میں مصالحتی بورڈ کے رکن رہے،

حوالہ جات
---------
**معیار بندی** یا **معیار سازی** (انگریزی: Standardization) ایک طریقۂ کار ہے جس سے کہ تکنیکی معیارات کو مختلف فریقین کی جانت سے تیار کیا جاتا ہے جن کمپنیاں، صارفین، دلچسپی رکھنے والے زمرہ جات، معیار ساز ادارہ جات اور حکومتیں شامل ہو سکتی ہیں۔  معیار بندی کی بہ دولت زیادہ پائیدار، لچیلاپن، باہمی ادلا بدلی کے مواقع، حفاظتی انتظامات، تکرار اور صفتی کیفیت کی برقراری ممکن ہے۔ معیار بندی کسی منظور شدہ طریقۂ کار کو معمولات میں شامل کرنے بھی معاون ہے۔ یہ وہ صورت حال ہے جس سے کہ سبھی فریق استفادہ کر سکتے ہیں۔ سماجی علوم میں، جس میں معاشیات بھی شامل ہے، معیار بندی کسی رابطہ سازی کے مسئلے کے حل کی تلاش سے جڑا ہے، جس میں متعلقہ فریقین باہمی طور یکساں فیصلے لے سکتے ہیں۔ معیار بندی جذباتی توازن قائم کر رہا ہے۔ اس سے رواں تفصیل، عالمی شناسائی اور اس کی تعریف بھی طے ہو رہی ہے کہ کیسے جسمانی اور جذباتی راحت فراہمی اور قبولیت سماجی برتاؤ اور ترقیاتی پیمانوں کو بدل کر حاصل کی جا سکتی ہے۔

ادویہ کی معیار بندی
-------------------

طب یونانی کے فروغ میں بھارت کی وزارت آیوش کی خدمات کا ذکر کرتے ہوئے پروفیسر عاصم علی خان، ڈائریکٹر جنرل،سی سی آر یو ایم اورایڈوائزر (یونانی)، وزارت آیوش، حکومت ہند نے کہا کہ طبی تحقیق، ادویات کی معیار بندی،دوائی پودوں کی کاشت اورسروے اور ادبی تحقیق میں سی سی آر یو ایم کی کامیابی لائق ستائش ہے۔ یہ بات انھوں نے سنٹرل کونسل فار ریسرچ ان یونانی میڈیسن (سی سی آر یو ایم)، وزارت آیوش، حکومت ہندکی جانب سے اصول تحقیق پر ایک قومی سمینار سے خطاب کرتے ہوئے 2021ء میں کہی۔

تعلیم میں معیار بندی
--------------------

بھارت اور کئی دیگر ممالک کے ایسے طلبہ جو ریاستہائے متحدہ امریکا میں اعلیٰ تعلیم حاصل کرنا چاہتے ہیں یا کسی مخصوص پروگرام میں داخلہ لینا چاہتے ہیں،تو ان کے پاس اپنی پسند کا کالج یا یونیورسٹی منتخب کرنے کے بے شمار متبادل ہیں۔ اس وقت امریکا میں 4500 سے بھی زائد منظور شدہ اعلیٰ تعلیمی ادارے ہیں جن میں عالمی معیار کی تعلیم دی جاتی ہے۔ یہ تعلیمی معیار بندی کی اپنے آپ ایک مثال ہے۔

قومی ڈیجیٹل جامعہ
-----------------

نیشنل ڈجیٹل یونیورسٹی بھارت کے تعلیمی نظام میں اپنی نوعیت کا ایک منفرد اور بے مثال قدم ہے۔ میں ڈجیٹل یونیورسٹی میں وہ طاقت تصور کی گئی ہے کہ یہ یونیورسٹی ملک میں نشستوں کے مسئلے کا مکمل حل دے سکتی ہے۔ جب ہر مضمون کے لیے لامحدود سیٹیں ہوں گی تو کوئی اندازہ لگا سکتے ہیں کہ تعلیمی دنیا میں کتنی بڑی تبدیلی آئے گی۔ یہ ڈجیٹل یونیورسٹی سیکھنے اور دوبارہ سیکھنے کی موجودہ اور مستقبل کی ضروریات کے لیے نوجوانوں کو تیار کرے گی۔ ملک کی وزارت تعلیم، یو جی سی، اے آئی سی ٹی ای اور تمام متعلقہ ارباب مجاز سے ماہرین نے 2022ء میں کہا ہے کہ یہ ڈجیٹل یونیورسٹی تیزی سے نئے کام شروع کر سکے۔ شروع سے ہی لوگوں کی ذمہ داری ہے کہ وہ دیکھیں کہ یہ ڈجیٹل یونیورسٹی بین الاقوامی معیار کے ساتھ چلے، جیسا کہ حکومت کا منصوربہ ہے۔

مزید دیکھیے
-----------

* کھلا نظام

حوالہ جات
---------

1. ↑  Zongjie Xie، Jeremy Hall، Ian P. McCarthy، Martin Skitmore، Liyin Shen (2016-02-01)۔ "Standardization efforts: The relationship between knowledge dimensions, search processes and innovation outcomes"۔ Technovation۔ Innovation and Standardization۔ 48–49: 69–78۔ doi:10.1016/j.technovation.2015.12.002Freely accessible
2. ↑
3. ↑
4. ↑
***آپ کی خاطر*** 1977 میں بننے والی بالی ووڈ کی ایک فلم ہے ، جسے ہریش کوہلی نے پروڈیوس کیا اور اس کی ہدایتکاری سدھیندو رائے نے کی تھی ۔ اس فلم کے ستارے ونود کھنہ ، ریکھا ، نادرا ، ہیلن ، ٹن ٹن اور اوم شیوپوری ہیں ۔ فلم کی موسیقی بپی لہری نے دی ہے ۔ اس فلم کا گانا "بمبئی سے آیا میرا دوست"سپر ہٹ ہوا۔ یہ فلم باربرا اسٹری سینڈ اداکاری والی امریکی فلم *فار پیٹ سی* (1974) *کا* ری میک ہے۔

کہانی
-----

ساگر ( ونود کھنہ ) نے ساریتا ( ریکھا ) نامی ایک غریب لڑکی سے شادی کرکے اپنےامیر خاندان سے بغاوت کی ہے لہذا اسے عاق کر دیا گیا ہے۔ اس کے بعد وہ ٹیکسی چلا کر روزی کمانے کا فیصلہ کرتا ہے۔ ساریتاکو اپنا آپ قصور وار لگتا ہے کہ ساگر نے اس سے شادی کے لیے اپنا سارا مال اور خاندان چھوڑا ہے۔ وہ سود پر دس ہزار روپے قرض لیتی ہے لیکن اپنے شوہر سے جھوٹ بولتی ہے کہ اسے یہ رقم اس کے چچا نے دی ہے۔ اس کے بعد وہ اپنے شوہر سے کہتی ہے کہ وہ ایک اسٹاک بروکر دوست کو سرمایہ لگانے کے لیے رقم دے۔ جب سرمایہ کاری کے نتیجے میں منافع نہیں ہوتا ، تو ساریتا قرض کو واپس کرنے کے لیے پریشان ہو جاتی ہے۔ وہ نادانستہ طور پر ایک نائکہ ( نادرا ) کے ہتھے چڑھ جاتی ہے جو اس کے اپارٹمنٹ میں گاہکوں کو بھیجتی ہے۔

نغمات
-----

| # | عنوان | گلوکار |
| --- | --- | --- |
| 1 | "بمبئی سے آیا میرا دوست" | بپی لاہری |
| 2 | "ہہم نے تو کیا قسم آپ کی خاطر" | لتا منگیشکر |
| 3 | "پیارا ایک بنگلہ ہو" | بپی لہری ، لتا منگیشکر |
| 4 | "راجا میرے تیرے لیے" | لتا منگیشکر |
| 5 | "سیدھی سادھی شہزادی" | کشور کمار |
| 6 | "شعلہ رے بھولا رے" | بپی لہری ، شیلندر سنگھ ، اوشا منگیشکر |

حوالہ جات
---------

1. ↑

بیرونی روابط
------------

* Aap Ki Khatir آئی ایم ڈی بی پر (انگریزی میں)
**برانڈ سفیر** (انگریزی: Brand ambassador) یا **کارپوریٹ سفیر** (انگریزی: Brand ambassador) کسی ایسے شخص کو کہا جاتا ہے جسے کوئی ادارہ یا کمپنی اس بات پر مامور کرتی ہے کہ وہ برانڈ کو مثبت روشنی میں پیش کرے۔ ایسا کرنے سے اس بات کی توقع کی جاتی ہے کہ برانڈ سے واقفیت بڑھے گی اور اسی طرح فروخت بھی کافی ہوگی۔ کسی کمپنی کے لیے برانڈ سفیر کی مقبولیت شخصیت کی مناسبت سے مختلف ہو سکتے ہیں۔ کوئی نو وارد ماڈل کے مقابلے مشاق اور تجربہ کار ماڈل زیادہ عوام میں کشش رکھ سکتی ہے۔ اس کے بر عکس نو وارد ماڈل کم واقفیت کے باوجود ایک جاذب نظر چہرے کے باعث زیادہ عوام میں اپیل کر سکتی ہے۔ ایسی صورت میں اشتہارات وغیرہ میں ماڈل کی مناسب پیش کشی، صحیح ڈرامایا گیا پیام کی شخصی اپیل سے زیادہ اہمیت ہوتی ہے۔ عوام میں مشاہیر کا بڑا مقام پایا گیا ہے۔ کھیل کے ستارے عوام میں بہت مقبول ہیں۔ بر صغیر میں کرکٹ کی مقبولیت کی وجہ سے بھارت اور پاکستان کے کرکٹ کھلاڑی بہت مقبول ہیں۔ بھارتی کرکٹ کھلاڑی مہندر سنگھ دھونی اور ویراٹ کوہلی کئی اشتہارات اور تشہیری تقاریب میں دیکھے گئے ہیں۔ ٹینس کی کھلاڑی ثانیہ مرزا بھی کئی مصنوعات کے لیے برانڈ سفیر رہی ہیں۔ وہ 2014ء میں نو قائم شدہ ریاست تلنگانہ کی بھی برانڈ سفیر بنا دی گئی ہیں۔ کئی بالی وڈ ستارے بھی مختلف مصنوعات اور خدمات کے برانڈ سفیر رہ چکے ہیں۔ شاہ رخ خان مردوں کی خوب صورتی کے کریم فیئر اینڈ ہینڈسم کے برانڈ سفیر رہے ہیں۔ کئی فلمی ستارے کی حمایت سے لکس صابن خود کو فلمی ستاروں کا صابن قرار دیتا ہے۔ کچھ اور مشہور سخصیات بھی برانڈ سفیر رہ چکے ہیں، جیسے کہ ٹی این سیشن سبز خواری کو فروغ دے رہے تھے۔

پاکستان میں بھی کئی مصنوعات کے برانڈ سفیر موجود ہیں۔ مثلًا ایڈن روب کے مردانہ سوٹ کلیکشن سفیر کے برانڈ سفیر احسن خان 2017ء میں بنے تھے۔

مزید دیکھیے
-----------

* اشتہارات

حوالہ جات
---------

1. ↑  ایڈن روب کے مردانہ سوٹ کلیکشن سفیر کے برانڈ سفیر احسن خان کا لکی ون مال کادورہ[*مردہ ربط*]

[[]]
لیاقت علی خان کا قاتل

16 اکتوبر 1951ء کی اس شام کمپنی باغ راولپنڈی میں پیش آنے والے واقعات کی روشنی میں لیاقت علی خاں کے قتل کو ایک انفرادی جرم قرار دینا مشکل ہے۔ اس دن لیاقت علی خان پر دوران تقریر بندوق سے فائر کیے گئے، جس کی وجہ سے وہ شدید زخمی ہو گئے،

لیاقت علی خان کو قریب ہی واقع کمبائینڈ ملٹری ہسپتال (سی ایم ایچ) پہنچایا گیا لیکن وہ 50 منٹ بعد قائدِ ملت سے ’شہیدِ ملت‘ ہو گئے۔

پہلے تو انسپکٹر شاہ محمد نے پولیس سپرنٹنڈنٹ خان نجف خان کے حکم پر اکبر خان پر قریب سے پانچ گولیاں چلائیں، پھر مشتعل ہجوم ان پر پل پڑا اور لاتیں، گھونسے، برچھیاں اور گملے مار کر انھیں ہلاک کر دیا۔ کچھ دیر بعد ایسوسی ایٹڈ پریس آف پاکستان نے میڈیا کو بیان جاری کیا کہ قاتل کا تعلق خاکسار تحریک سے تھا، تاہم بعد میں یہ بیان واپس لے لیا گیا لیکن اس کے باوجود ملک بھر میں خاکسار تحریک کے کارکنوں کی پکڑ دھکڑ شروع ہو گئی۔ چند گھنٹے بعد حکومت نے تصدیق کی کہ قاتل کا تعلق افغانستان کے صوبہ خوست کے زادران قبیلے سے تھا اور اس کا نام سید اکبر خان ببرک تھا۔

آنے والے دنوں میں اکبر خان کے بارے میں تفصیلات سامنے آنے لگیں۔ وہ افغانستان کے بادشاہ امان اللہ خان کی فوج میں بریگیڈیئر تھے، لیکن جب افغانستان میں خانہ جنگی کے نتیجے میں امان اللہ کو ملک سے فرار ہونا پڑا اور اقتدار ظاہر شاہ کے پاس آ گیا تو 1947ء میں آزادیِ ہند سے سات ماہ قبل اکبر خان بھی ملک چھوڑ کر ہندوستان آ گئے جہاں انگریزوں نے انھیں سیاسی پناہ دے دی اور وہ اپنے خاندان کے ہمراہ ایبٹ آباد میں مقیم ہو گئے۔

اکبر خان کو انگریز حکومت کی طرف سے گذر بسر کے لیے وظیفہ ملتا تھا، جب پاکستان بنا تب بھی وظیفہ جاری رکھا۔ ان کے بارے میں کہا جاتا ہے کہ وہ اقبال اور مولانا رومی کے بڑے مداح تھے اور ان کا نشانہ بے خطا تھا۔ یہی وجہ ہے کہ ان کی چلائی ہوئی پہلی گولی لیاقت علی خان کے دل کے پار ہو گئی

قتل کے بعد سید اکبر کے متعلق تحقیقات کا آغاز ہوا، وہ ہر وقت کشمیر میں جہاد اور بھارت پر حملے کے خواب دیکھتا رہتا تھا۔ اس نے اپنے گھر میں الٹے سیدھے جنگی نقشے لٹکا رکھے تھے ۔ وہ ایبٹ آباد کے مولویوں سے تقاضا کیا کرتا تھا کہ وہ عوام پر جہاد کی اہمیت واضح کریں۔ 14 اکتوبر کو ایبٹ آباد سے راولپنڈی جاتے ہوئے سید اکبر نے وہی لباس پہن رکھا تھا جو اس نے جہاد میں شریک ہونے کے لیے تیار کرایا تھا۔
اس کے مکان کی تلاشی میں روزنامہ تعمیر اور نوائے وقت کے متعدد تراشے ملے جن میں بیگم لیاقت علی خان کے خلاف رسوا کن اداریے تحریر تھے ۔ ان دونوں اخبارات میں وزیر اعظم اور ان کی بیوی کے خلاف گھٹیا مہم چلائی جا رہی تھی جس میں سید اکبر کو گہری دلچسپی تھی۔
دوسری طرف سید اکبر کے بھائی مرزک کے مطابق سید اکبر خود پردہ ترک کر چکا تھا۔ وہ کبھی کبھی اپنی بیوی اور بیٹے کو سینما دکھانے لے جایا کرتا تھا۔ اس نے 16 اپریل 49 کو لاہور سے دو گھڑیاں خریدیں، جن میں سے ایک اس کی داشتہ رخ عافیہ کے لیے تھی۔ اس نے اپنے لڑکے دلاور خاں کو ایبٹ آباد میں ماڈرن یورپین اسکول میں تعلیم کے لیے داخل کرایا تھا۔
مرنے کے بعد سید اکبر کی جیب سے 2041 روپے برامد ہوئے ۔ 450 روپیہ ماہانہ سرکاری وظیفہ پانے والے قاتل کے گھر سے 7650 روپے کے نوٹ اور منی لال چمن لال اینڈ کمپنی بمبئی کی تیار کردہ نقلی سونے کی 38 اینٹیں ملیں۔
سید اکبر پر اسرار طور پر کچھ آدمیوں سے ملتا جلتا تھا۔ 14 اکتوبر کو پنڈی پہنچ کر سید اکبر نے چند سوالات لکھ کر کسی سے استخارے کی درخواست کی تھی۔ قتل سے ایک روز قبل اسے تحریری جواب ملا جس میں اور باتوں کے علاوہ یہ بھی لکھا تھا کہ بہشت میں حوریں تمھاری منتظر ہیں۔ تم ہماری خوشنودی پاؤ گے ۔
ایک خالی گھونسلے کی تصویر۔ اگر چیکہ تصاویر میں نہ پرندہ ہوتا ہے نہ اس کے بچے مگر حقیقی زندگی میں خالی گھونسلے سے مراد ادھیڑ یا سن رسیدہ ماں باپ ہوتے ہیں اور اس میں بچے مستقلًا نہیں ہوتے۔
**خالی گھونسلا** (انگریزی: Empty nest syndrome) ایک کیفیت کا نام ہے جس میں دکھ اور تنہائی شامل ہوتے ہیں۔ یہ احساس اس وقت ہوتا ہے جب والدین اپنے بچوں کو پہلی بار تعلیم کے لیے دور بھیجتے ہیں کہ وہ کسی کالج یا یونیورسٹی میں الگ رہ کر فارغ التحصیل ہوں۔ یہ ایک مطبی کیفیت نہیں ہے۔

چونک جواں سال بالغ اپنے خاندان کے گھر سے الگ ہو رہے ہوتے ہیں، اس لیے گھر عمومًا عام لوگوں جیسا اور صحت مند واقعے کی نمائندگی کرتا ہے اور خالی گھونسلے کے احساس کی علامات اکثر غیر مسلمہ ہی رہتی ہیں۔ اس کی وجہ سے والدین الجھن اور بے مقصدیت کا احساس کرتے ہیں۔ یہ احساس بچوں کے گھونسلے سے جانے کے ساتھ ہی ماں باپ کی زندگیوں میں شروع ہوتا ہے۔ یہ خاص طور پر ہمہ وقتی ماؤں کو زیادہ ہوتا ہے۔

خالی گھونسلے کا تصور دنیا کے مذاہب میں
--------------------------------------

### اسلام

ایک اعرابی نے حضور صلی اللہ علیہ وسلم سے کہا یامحمد صلی اللہ علیہ وسلم اگر آپ سچے نبی ہیں تو بتائیے کہ میرے پاس کون ہے؟ اگربتا دیا تو اسلام قبول کرلوں گا۔ اعرابی نے ایمان لانے کا وعدہ کر لیا تو حضور صلی اللہ علیہ وسلم نے فرمایا سنو تم فلاں وادی سے گذر رہے تھے۔ تمھاری نظر فاختہ کے گھونسلے پر پڑی اس میں دو بچے تھے۔ تم نے پکڑلیے جب فاختہ نے گھونسلا خالی دیکھا تووادی میں چاروں طرف اڑنے لگی۔ تمھارے سوا اسے کچھ بھی نظر نہ آیا تو فاختہ کو یقین ہو گیا کہ بچے تمھارے پاس ہیں۔ اپنے بچوں کی خاطر وہ تمھارے سامنے گرپڑی تو تم نے اُسے بھی دبوچ لیا‘ اس وقت دو بچے اور ان کی ماں تینوں تمھارے پاس ہیں۔ یہ سن کر اعرابی نے اپنی چادر اتار دی۔ حضور نبی اکرم صلی اللہ علیہ وسلم کے ارشاد کے مطابق تینوں پرندے اس میں موجود تھے۔ پھر کیا تھا؟ اعرابی کلمہ پڑھ کر ایمان لے آیا۔ صحابہ کرام مامتا پر متعجب ہوئے تو حضور صلی اللہ علیہ وسلم نے ارشاد فرمایا تم اس پر تعجب کر رہے ہو۔سنو جب بندے توبہ کرتے ہیں تو اللہ تعالیٰ کو اپنے بندوں پر فاختہ کی مامتا سے بھی زیادہ رحم آجاتا ہے۔ حضور نبی اکرم صلی اللہ علیہ وسلم نے اعرابی سے فرمایا کہ وہ فاختہ اور اس کے بچوں کو آزاد کر دے۔

اس حدیث سے بچوں کے لیے ماں باپ کی تڑپ اور اس کی فطری کیفیت معلوم ہوتی ہے، اگرچیکہ وہ جانوروں کے لیے بیان کی گئی ہے۔

مزید دیکھیے
-----------

* گھونسلہ
* بچوں کی پرورش
* ماں باپ

حوالہ جات
---------

1. ↑  فاختہ کی ممتا[*مردہ ربط*]

مزید پڑھیے
----------

* Empty nest syndrome (2010). Better Health Channel. Retrieved from